|  |  |  |
| --- | --- | --- |
| ethnosimo**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** **7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ****ΔΙΕΥΘΥΝΣΗ ΔΗΜΟΣΙΑΣ ΥΓΕΙΑ****Πληροφορίες:** Πρ. Δ/νσης, Γαρεδάκη ΕύηΤαχυδρομική Δ/νση: 3o χλμ Ηρακλείου- ΜοιρώνΤ.Κ. 71500, Ηράκλειο Κρήτης, Τ.Θ. 1285Τηλέφωνο: 2813404429Ηλεκτρονική Δ/νση (e-mail): dimosiaygeia@hc-crete.gr  |  | **Ηράκλειο, 3.12.2024** **ΠΡΟΣ****ΜΜΕ** |

**ΔΕΛΤΙΟ ΤΥΠΟΥ**

# Την Τρίτη 17 Δεκεμβρίου 2024 και ώρα 18:00 το απόγευμα, στην αίθουσα εκδηλώσεων του Δημαρχείου Κισσάμου στα Χανιά, θα πραγματοποιηθεί ανοιχτή για το κοινό, επιστημονική ενημερωτική εκδήλωση για τον καρκίνο. Την εσπερίδα διοργανώνουν η Ελληνική Αντικαρκινική Εταιρεία- Παράρτημα Χανίων και η 7η Υγειονομική Περιφέρεια Κρήτης, σε συνεργασία με τον Δήμο Κισσάμου.

# Το αναλυτικό Πρόγραμμα των εισηγήσεων και οι ομιλητές έχουν ως ακολούθως:

# «*Από τη Διάγνωση στη Θεραπεία: Νεότερα Δεδομένα*», Τσιράκης Γεώργιος, MD, PHD, Ιατρός Αιματολόγος, Δ/ντής Αιματολογικής Κλινικής Γ.Ν. Χανίων.

# «*Η Αξία του Εμβολιασμού στην Πρόληψη του Καρκίνου*», Δρ. Ντουκάκης Στέφανος, Δ/ντής 2ου Κ.Υ. Χανίων, Περιφερειακός Συντονιστής Τομέα Πρωτοβάθμιας Υγείας Χανίων.

# «*Καρκίνος του Πνεύμονα: Παράγοντες Κινδύνου, Συμπτώματα, Διάγνωση και Θεραπεία*», Αρτεμάκη Δόμνα, Προϊσταμένη Μ.Η.Ν. Αιματολογικού- Ογκολογικού Γ.Ν. Χανίων.

# Παράλληλα θα παρουσιαστούν για την ενημέρωση των παρευρισκόμενων,

# το Εθνικό Πρόγραμμα για την Πρόληψη του Καρκίνου του Μαστού «Φώφη Γεννηματά» και

# το Εθνικό Πρόγραμμα Προσυμπτωματικού Ελέγχου για τον Καρκίνο του Τραχήλου της Μήτρας.

# Η εκδήλωση εντάσσεται στο πλαίσιο του Προγράμματος

# *“Καρκίνος: Μάθε, Πρόλαβε, Αντιμετώπισε”*

# το οποίο υλοποιεί η Ελληνική Αντικαρκινική Εταιρεία, Παράρτημα Χανίων και η 7η Υγειονομική Περιφέρεια Κρήτης, με τη συνεργασία φορέων Τ.Α., Εκκλησίας και Συλλόγων.